Moos designede en seng, der kunne skubbes ind og ud af hans vindue, så han kunne sove ude i den friske luft. Han havde nogle meget specielle arbejdsmetoder, hvor han selv fandt det træ, han skulle bruge og byggede møblerne, inden han lavede tegningerne. Hans møbler, der blev udført efter ordre, var særdeles specielle og elegante. Hans stil kan godt henlede tanken på [[Art Nouveau]], men den er helt hans egen. Han arbejdede næsten udelukkende i træ og sleb hvert stykke mange gange med meget fint sandpapir og vaskede dem ned hver gang. Dette resulterede i en eksklusiv finish. I stedet for søm og skruer benyttede han dyvler og kiler i andre træsorter, hvilket skabte en særlig effekt, næsten som [[intarsia]]. Indtil 2014 antog man, at han kun havde skabt omkring 40 møbler<ref>[http://www.fri.dk/bolig/peder-moos Berlingske Tidende]</ref><ref name=":0">[http://www.wallpaper.com/design/auction-house-piasa-inaugrates-its-new-parisian-hq-with-a-sale-of-designer-peder-moos-unknown-works/7953 Wallpaper, oktober 2014]</ref>, men så kontaktede det franske auktionshus Piasa hans familie, og det viste sig, at de havde yderligere 60 originale og hidtil ukendte møbler, som i september 2014 blev solgt på auktion til særdeles høje priser.<ref>[http://piasa.fr/en/lots/93031/past Piasa.fr]</ref> Også i Danmark opnår hans møbler høje priser, når de en sjælden gang kommer på auktion.<ref>[http://www.bruun-rasmussen.dk/vfs/news/archive/140205_2.html?lang=da Bruun-Rasmussen.dk]</ref>
Personbillede_savnes